laion/Wikipedia-Exotic huggingface dataset:
צופר (רכב)

צופר הוא התקן בכלי רכב המשמיע צליל רם, המשמש את נהג כלי הרכב על מנת להזהיר את משתמשי הדרך האחרים או לאותת להם. (באנגלית: horn; בערבית: זַמּוּר زَمُّور וברבים זַמַאמִיר زمامير, דוברי עברית נוהגים לשבש את המילה ל"זמבורה", מילה אשר אינה קיימת בערבית בהקשר זה). צופרים מותקנים בכלי רכב מאופניים ועד משאיות, רכבות וכלי שיט. תקנות התעבורה לגבי רכב מנועי הנע בכביש קובעות כי אין להפעיל צופר בדרך עירונית, אלא אם הדבר דרוש לשם אזהרה מפני סכנה קרובה שלא ניתן למנוע אותה בדרך אחרת. עבור רכבות וכלי שיט קיימות תקנות (למשל במסגרת המשפט הימי) המגדירות באילו תנאים יש להשתמש בצופר. באופניים מותקנים שני סוגי אמצעי אזהרה קולית, המותקנים על הכידון, על מנת להזהיר הולכי רגל ורוכבים אחרים: צופר בו מחוברת שפופרת מתכת (כעין חצוצרה קטנה) לבלון גומי. הרוכב לוחץ בידו על בלון הגומי ומשמיע צליל אזהרה קצר. פעמון אופניים עד 1910 צוידו מכוניות בצופר אופניים מטיפוס החצוצרה. בשנה זו המציא אוליבר לוקס מברמינגהאם, בריטניה צופר רכב חשמלי המבוסס על מנגנון של רמקול המשמיע צליל אחד אופייני (בתדר שבין 400 ל-500 הרץ ובגובה צליל של 107–109 דציבל). עקב תכונות אקוסטיות מותקנים זוג צופרים במרווח (למשל 500 הרץ ו-420 הרץ). חברת ייצור הצופרים הגדולה בארצות הברית היא Klaxon, ושמה מהווה שם גנרי לצופרי מכוניות. חברת יצור הצופרים הגדולה בעולם היא FIAAM האיטלקית במשאיות מועדף צופר העושה שימוש במנגנון אוויר דחוס (ממערכת הבלימה). גם כאן מותקן יותר מצופר אחד במרווח 125–180 הרץ, המספק צליל בגובה 117–118 דציבל. צופרים המותקנים על גבי קטרי רכבת מספקים צפירה רמה היכולה להגיע עד ל-175 דציבל ולהשמע למרחוק, עקב מרחק הבלימה הגדול של הרכבת והצורך להתריע על בואה ממרחק רב. צפירת הרכבת בנקודות מסוימות (לפני הצטלבויות כביש, לקראת עיקולים בעלי ראות נמוכה באזור מיושב, לפני כניסה לתחנה וביציאה ממנה) מוגדרת על ידי תקנות ומסומנת לנהג על ידי תמרורים. צופר רכבת מורכב ממספר קנים המשמיעים יחדיו אקורד. סוגי הצפירות השונים מהווים מילון של סימנים. רכבות עירוניות כגון רכבת קלה עושות שימוש בצופרים חשמליים המשמיעים צליל ייחודי או אף מנגינה קצרה, המתריעה על בואן. צופרי אוויר או קיטור רבי-עוצמה משמשים כלי שיט לאותת זה לזה ולחוף. צופרי כלי שיט הם נמוכי תדר ונמוכים יותר ככל שכלי השיט גדול יותר (55–70 ועד 200 הרץ), עקב העובדה שצלילים נמוכים עוברים מרחקים גדולים יותר. ג'ורג' גרשווין עשה שימוש בצופרי מכוניות ביצירתו אמריקאי בפריז ג'ורג' ליגטי השתמש בצופרי מכוניות באופרה Le Grand Macabre מדיה וקבצים בנושא צופר בוויקישיתוף How A Car Horn Works History of the Car Horn צופרי אניות צופר בערבית, באתר ערביט מילה ערבית ביום, ‏פברואר 2021 FIAMM, FIAMM Acoustic devices מילון סימני צפירות הרכבת בארצות הברית
ירג מויטן

ירג מויטן (בגרמנית: Jörg Meuthen, נולד ב-29 ביוני 1961 באסן, גרמניה המערבית) הוא כלכלן ופוליטיקאי גרמני, דובר מפלגת אלטרנטיבה לגרמניה מיולי 2015. הוא פרופסור לכלכלה פוליטית ולמימון בקהל (Kehl). הוא הוביל את AfD בבחירות בבאדן וירטמברג 2016 ומאז מרץ 2016 חבר הפרלמנט ומצליף. מדיה וקבצים בנושא ירג מויטן בוויקישיתוף ירג מויטן, ברשת החברתית פייסבוק ירג מויטן, ברשת החברתית אקס (טוויטר) "Die Kirchensteuer als Einnahmequelle von Religionsgemeinschaften". www.peterlang.com. אורכב מ-המקור ב-2016-03-04. נבדק ב-21 במרץ 2016. {{cite web}}: (עזרה) "Bundessprecher; Spitzenkandidat der AfD für die Landtagswahl in Baden-Württemberg - Hart aber Fair - Das Erste". www1.wdr.de (בגרמנית). נבדק ב-21 במרץ 2016. {{cite web}}: (עזרה) "Prof. Dr. Jörg Meuthen". www.hs-kehl.de (בגרמנית). נבדק ב-21 במרץ 2016. {{cite web}}: (עזרה)
מתנקש אמריקאי

מתנקש אמריקאי (באנגלית: American Assassin) הוא סרט מתח ופעולה משנת 2017 המבוסס על ספר באותו השם מאת וינס פלין, אודות גיבורו הקבוע, סוכן CIA והמתנקש, מיטש ראפ, בכיכובם של דילן או'בריאן, מייקל קיטון, מוחמד בכרי, יוסף סוויד, סקוט אדקינס, טיילור קיטש, דייוויד סושה, סאנה לאת'ן ושרלוט ווגה. עלילת הסרט נפתחת כאשר מיטש ראפ (או'בריאן) הנופש עם ארוסתו, קטרינה, באיביזה נפצע בפיגוע טרור, במהלכו נרצחת אהובתו. כתוצאה מכך נעשה ראפ אובססיבי בנוגע לארגוני טרור ותאב נקמה. לאחר תקופת אימונים בנשק חם ואיגרוף הוא נוסע ללוב במטרה להסתנן לתא הטרור שהוציא לפועל את הפיגוע שגבה את חיי אהובתו. רגע לפני שהוא מספיק לנקום במחבלים פשט על המתחם צוות כוחות מיוחדים מן האגף לפעולות מיוחדות ב-CIA והרגם. סגנית ראש ה-CIA, ד"ר איירין קנדי ׁ(לאת'ן), מציעה לראפ הזדמנות להתגייס לסוכנותו ולעבור את ההכשרה של צוות אוריון, יוזמה מסווגת של הסוכנות שמהווה למעשה יחידת חיסול המתנקשת בבכירי ארגוני הטרור. במשך כחצי שנה הוכשר בידי סטן הרלי (קיטון), סוכן חשאי ותיק ומיומן ובוגר יחידת אריות הים, והפך למומחה בשימוש בנשק קל, קרב מגע, טקטיקה ולוחמה בטרור. במקביל מתברר כי מתנקש הידוע בכינוי "רוח רפאים" (קיטש) הצליח להניח את ידיו על פצצת גרעין. נראה כי "רוח רפאים", שהוכשר גם הוא בידי הרלי ונחשב למת, שואף להביא לפריצתה של מלחמת עולם במזרח התיכון. על ראפ והרלי לעצור בעדו בטרם יצליח במזימתו. אתר האינטרנט הרשמי של מתנקש אמריקאי מתנקש אמריקאי, ברשת החברתית פייסבוק מתנקש אמריקאי, ברשת החברתית אקס (טוויטר) מתנקש אמריקאי, ברשת החברתית אינסטגרם "מתנקש אמריקאי", במסד הנתונים הקולנועיים IMDb (באנגלית) "מתנקש אמריקאי", באתר AllMovie (באנגלית) "מתנקש אמריקאי", באתר Rotten Tomatoes (באנגלית) "מתנקש אמריקאי", באתר Box Office Mojo (באנגלית) "מתנקש אמריקאי", באתר Metacritic (באנגלית) "מתנקש אמריקאי", באתר אידיבי "מתנקש אמריקאי", באתר Hulu סרטים (באנגלית) "מתנקש אמריקאי", במסד הנתונים הקולנועיים KinoPoisk (ברוסית) ארז דבורה, ביקורת סרט: "מתנקש אמריקאי": הנקמה מוגשת אלימה, באתר ynet, 18 בספטמבר 2017. דודי כספי, עף על עצמו, באתר ישראל היום, 14 בספטמבר 2017. ארז דבורה, ביקורת סרט: "מתנקש אמריקאי": הנקמה מוגשת אלימה, באתר ynet, 18 בספטמבר 2017.
פיאט 128 מוראטי רודסטר

פיאט 128 מוראטי רודסטר (באיטלקית: Fiat 128 Moretti Roadster) היא מכונית קופה אשר יוצרה על ידי חברת "מוראטי" (אנ') האיטלקית בין השנים 1969–1972), ובגרסה המשופרת בין השנים 1974–1975. מן הדגם יוצרו כ-100 יחידות. מנוע דגם ה"פיאט 128 מוראטי רודסטר" נלקח מדגם פיאט 128 של חברת פיאט. 4-5 מקומות ישיבה 2 דלתות דגם ה-"פיאט 128 מוראטי רודסטר" מאיץ בין 0-100 קמ"ש ב-16.7 שניות. הגג החיצוני הקשיח של הדגם נשלף בחלקו, מעל המושבים הקדמיים. בשנת 1969 מחיר ה"פיאט 128 מוראטי רודסטר" היה 1,500,000 לירות איטלקיות, בשנת 1972 מחירה של היחידה היה 2,000,000 לירות איטלקיות. 3 דלתות מנוע 1,290 סמ"ק, המפיק 59 כ"ס דגם ה-"פיאט 128 מוראטי רודסטר" שנת 1974-1975, מאיץ בין 0-100 קמ"ש ב-14.0 שניות. חברת "מוראטי" (באיטלקית" "Moretti S.p.A") הייתה חברה איטלקית קטנה לייצור מכוניות, ואופנועים, אשר נוסדה על ידי "Giovanni Moretti". החברה התמקדה בייצור מכוניות בתצורות, 2 דלתות: קופה וספורט. חברת "מוראטי" פעלה בין השנים 1926–1989 בעיר טורינו איטליה. דגמי החברה התבססו על דגמי חברת פיאט, אלפא רומיאו ומזראטי. בשנת 1964 ייצרה חברת "מוראטי" 1,500 מכוניות. שטח המפעל בטורינו השתרע על כ-9,000 מ"ר, לחברה היו 145 עובדים (120 פועלי ייצור ו-25 אנשי מנהלה). פיאט 128 מוראטי רודסטר פיאט 128 מוראטי רודסטר, שנת 1971 לוגו חברת המכוניות "מוראטי" פיאט 128 מוראטי 500 קופה פיאט 128 מוראטי רודסטר - תמונות ( 1969 Fiat 128 (Moretti) - Studios - Carstyling.ru) פיאט 128 מוראטי רודסטר - תמונות פיאט 128 מוראטי רודסטר 1969-75 - תמונות (מבט לתוך הרכב, מבט לחוץ הרכב) מדיה וקבצים בנושא פיאט 128 מוראטי רודסטר בוויקישיתוף פיאט 128 מוראטי רודסטר - השנים המוקדמות1970 Moretti Fiat 128 Roadster 4-5 Posti (since early-year פיאט 128 מוראטי רודסטר 1974 Moretti Fiat 128/1300 Roadster (since late-year 1974
אלכסנדר גאולנד

אלכסנדר אברהרט גאולנד (בגרמנית: Alexander Eberhardt Gauland; נולד ב-20 בפברואר 1941 בקמניץ) הוא עורך דין, עיתונאי ופוליטיקאי גרמני. ממייסדי מפלגת הימין אלטרנטיבה לגרמניה (AfD), דוברה ומנהיגה במדינת ברנדנבורג. הוביל את המפלגה יחד עם אליס ויידל בבחירות הכלליות בגרמניה 2017 שבהן זכתה המפלגה ל-94 מושבים בבונדסטאג. מדיה וקבצים בנושא אלכסנדר גאולנד בוויקישיתוף אתר האינטרנט הרשמי של אלכסנדר גאולנד (בגרמנית) אלדד בק, "הציבור הגרמני צריך להבין מה המשמעות של עזרה לישראל אם יהיה איום על קיומה", באתר ישראל היום, 12 באוקטובר 2017 ערך זה הוא קצרמר בנושא גרמניה ובנושא פוליטיקאים. אתם מוזמנים לתרום לוויקיפדיה ולהרחיב אותו.
ישיבת תומכי תמימים ליובאוויטש (מוריסטאון)

המכללה הרבנית של אמריקה (באנגלית: Rabbinical College of America; מוכרת כישיבת תומכי תמימים ליובאוויטש מוריסטאון) הוא המטה המרכזי של חב"ד בניו ג'רזי, השוכן במוריסטאון. המוסד כולל ישיבה גדולה - סניף של רשת ישיבות תומכי תמימים ליובאוויטש, ישיבת "תפארת בחורים" לבעלי תשובה (עם מסלול לתואר ראשון בלימודי דת), כולל אברכים, תלמוד תורה, בית ספר לבנות, הוצאת ספרים, מחנה קיץ, ומכון סמיכה לרבנות. הישיבה נוסדה על ידי משה הרסון, מספר שנים לאחר ביקורו של רבי יוסף יצחק שניאורסון בעיר בשנות ה-40. סביב הישיבה הוקמה קהילת חב"ד במקום. ראשי הישיבה הם הרב שניאור זלמן וילשנסקי והרב שלום שפלטר. משפיע הראשי בעבר היה הרב אלימלך צויבל. מבוגרי הישיבה: הרב ברל לזר - רבה הראשי של רוסיה הרב זושא וולף - מחבר ספרים הרב שמואל קמינצקי - רב העיר דניפרו הרב יוסף חיים קנטור - השליח הראשי של חב"ד בתאילנד דוד רוטנברג - איש תקשורת חרדי שטח כלל המוסדות הוא 82 דונם (330,000 מ"ר). ישיבת "תפארת בחורים" לחוזרים בתשובה נוסדה בקיץ 1973 על ידי הרב אברהם ליפסקר, ששימש כמשפיע בישיבה. הישיבה מוסמכת על ידי מדינת ניו ג'רזי להעניק תואר ראשון בלימודי דת. ב-2009 נפתח מכון סמיכה לרבנות, בראשות הרב יעקב וגנר. מלבד הסמיכה המקוצרת המקובלת בישיבות חב"ד הוקמה גם תוכנית סמיכה ארוכה יותר, בראשות הרב חיים שפירא. במחלקה נלמדת תוכנית שאושרה על ידי הרב מרדכי אליהו. הלימודים מוכרים ב"התאחדות בתי הספר הרבניים והתלמודיים ללימודים מתקדמים" (אנ') וב"הוועדה להשכלה גבוהה בניו ג'רזי" (אנ') וכן על ידי הרבנות הראשית לישראל. כולל אברכים "תפארת אברכים", בראשות הרב חיים ברפמן וכולל נוסף לחוזרים בתשובה. "חדר ליובאוויטש" תלמוד תורה ובית ספר ובנות, בהנהלת הרב אהרן וילשנסקי.  מחנה קיץ לילדים בגילאי 13 עד 14. הוא כולל חצי יום של לימוד, חצי יום של פעילויות וטיולים. הוא מנוהל על ידי מנדל גולדברג. לישיבה הגדולה מערכת הוצאת ספרים, שהוציאה ספרים, קבצים וקונטרסים. הספרים עוסקים בחידושי תורה וחסידות, חלקם מפי תלמידי הישיבה. אתר האינטרנט הרשמי של ישיבת תומכי תמימים ליובאוויטש (באנגלית) ישיבת תומכי תמימים ליובאוויטש, ברשת החברתית פייסבוק ישיבת תומכי תמימים ליובאוויטש, ברשת החברתית אקס (טוויטר) ישיבת תומכי תמימים ליובאוויטש, ברשת החברתית LinkedIn הרבי הצביע על מוסדות אלו כ'מודל לחיקוי' עבור השלוחים, שטורעם Rabbinical Ordination Program Rabbinical College of America באתר הרשמי של מדינת ניו ג'רזי
פעמון אופניים

פעמון אופניים הוא אמצעי אזהרה קולית באופניים המותקן על הכידון, על מנת להזהיר הולכי רכב ורוכבים אחרים. המתקן מורכב משתי קעריות מתכת, האוחזות מנגנון צלצול מתכתי המורכב משתי דיסקיות ומשמשות לתהודה, ידית קטנה המותקנת על קפיץ ומופעלת באמצעות האצבע משמשת את הרוכב להשמיע צליל אופייני. על פי דיני תעבורה במדינות רבות, וישראל בכללן, חובה על אופניים המשמשות לתעבורה להיות מצוידים בפעמון. פעמון האופניים הומצא ב-1877 על ידי ג'ון ריצ'רד דדיקוט (John Richard Dedicoat). השיר Bicycle Race של להקת קווין עושה שימוש בפעמוני אופניים כחלק מהליווי המוזיקלי. מדיה וקבצים בנושא פעמון אופניים בוויקישיתוף Bicycle Bell Types and History
משכאת

משכאת (בפרסית: مشکات שמשמעותו "פנס") הוא טיל שיוט איראני ארוך טווח. לדברי גנרל מהדי פרחי, בכיר במשמרות המהפכה האסלאמית, הטיל בעל טווח של 2,000 ק"מ ויכול להיות משוגר מהיבשה, מהאוויר ומהים. ב-9 בספטמבר 2012 הצהיר שר ההגנה האיראני כי הטיל יחשף לציבור "בקרוב"; על אף זאת הטיל טרם נחשף מאז הצהרה זו. ב-2015 נחשף טיל שיוט איראני ארוך טווח בשם סומאר. יש שהעריכו שסומאר הוא גרסה של טיל המשכאת, ואחרים סברו מדובר ב-Kh-55 (שם נאט"ו: 'AS-15 'Kent) הרוסי, שהאיראנים קיבלו בעבר. תום שרון, ‏אירן: טיל חדש שמגיע לישראל - בקרוב, באתר ‏מאקו‏, 9 בספטמבר 2012 Iran set to unveil homegrown medium-range cruise missil, 9 בספטמבר 2012, The times of isreal צפו: איראן חושפת את "סומאר" - טיל ארוך טווח חדש, באתר מעריב אונליין, 8 במרץ 2015 Soumar, 16 בספטמבר 2016, missilethreat Iran’s cruise missile could strike targets beyond 2000 km, 8 במרץ 2015, defence update ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משכאת".
ודומוסטי

ודומוסטי (ברוסית: Ве́домости, "הביטאון") הוא יומון כלכלי רוסי ואתר חדשות כלכלי. העיתון מופץ חמש פעמים בשבוע. מערכת העיתון שוכנת מיום הקמתו במוסקבה. המערכת נמצאת בבעלות איש התקשורת דמיאן קודריאצב, שחי זמן קצר בישראל ובבעלותו נמצא גם העיתון The Moscow Times. נכון לנתונים מנובמבר 2016 היו לעיתון 20,000 מנויים. מדיה וקבצים בנושא ודומוסטי בוויקישיתוף אתר האינטרנט הרשמי של ודומוסטי ודומוסטי, ברשת החברתית פייסבוק ודומוסטי, ברשת החברתית אקס (טוויטר) ודומוסטי, ביישום טלגרם ערך זה הוא קצרמר בנושא עיתונים ובנושא רוסיה. אתם מוזמנים לתרום לוויקיפדיה ולהרחיב אותו.
אלפין A108

אלפין A108 (בצרפתית: Alpine A108) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין" (אנ') (בצרפתית: Societe Anonyme des Automobiles Alpine) אשר יוצרה בין השנים 1959–1964. דגם ה-"אלפין A108" הוצג לראשונה בסלון המכוניות של פריז בשנת 1959. דגם ה-"אלפין A108" בנוי ממרכב עשוי מפיברגלאס. 2 דלתות - קופה (2 מושבים) 2 דלתות - קופה - 4 מושבים 2 דלתות - קבריולה חברת ייצור מכוניות הספורט "אלפין" (שם מלא בצרפתית: Societe Anonyme des Automobiles Alpine) נוסדה בשנת 1953 על ידי Jean Rédélé. בשנת 1973 חברת המכוניות הצרפתית רנו השתלטה על חברת "אלפין". לאחר השתלטות חברת רנו, שמה של החברה המשותפת שונה ל-"Alpine Renault" החברה נסגרה בשנת 1995. אלפין A108 אלפין A108 אלפין A108, קבריולט אלפין A108 דופין אלפין A110-50 מדיה וקבצים בנושא אלפין A108 בוויקישיתוף אלפין A108 (1:08), יו-טיוב אלפין A108 (2:41 דקות), יו-טיוב אלפין A108ALPINE A108 (1958-1965) - RETRO - L'Automobile Sportive אלפין A108 Super Rare 2+2 Variant: 1961 Alpine A108 אלפין A108 Pagina in francese dedicata alla A108, motorlegend.com.
Tcpdump

טיסיפידאמפ (באנגלית: Tcpdump) הוא רחרחן מנות המאזין ומתעד תעבורת רשת. הכלי קולט את חבילות המידע, מנתח אותן בהתאם ל-RFC הרלוונטי ומציג אותן למשתמש לאחר הניתוח. Tcpdump מבוסס קוד פתוח, נכתב בשפת C ופותח על ידי מייקל ריצ'רדסון (Michael Richardson) וביל פנר (Bill Fenner) בשנת 1999 וזמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD ,NetBSD. במערכות הפעלה דמויות יוניקס נדרשת הרשאת משתמש-על (Root/Superuser) כדי להשתמש בכלי ביעילות עם זאת ניתן להוסיף משתמשים המורשים להשתמש בתוכנה גם ללא הרשאות גבוהות. לכלי Tcpdump מספר מאפיינים ייחודיים: קריאת נתונים באופן ישיר ומקובץ קיים. ייצוא נתונים לקובץ בפורמטים שונים. יירוט והצגת תעבורה של משתמש או מחשב ספציפי. סינון מבוסס BPF - בעזרתו ניתן ליירט תעבורה רלוונטית ולסנן את המיותרת, סינון זה הופך את הפלט לשמיש ויעיל יותר. רחרחן Kismet קאלי לינוקס Wireshark אתר האינטרנט הרשמי של Tcpdump (באנגלית) האתר הרשמי של Tcpdump (באנגלית) עמוד התוכנה באתר Github (באנגלית) מדריך למשתמש (באנגלית)
ויק מורו

ויקטור "ויק" מורו (באנגלית: Victor "Vic" Morrow;‏ 14 בפברואר 1929 – 23 ביולי 1982) היה שחקן ובמאי יהודי אמריקאי. מורו נולד בשם ויקטור מורוזוף ברובע הברונקס בניו יורק למשפחה יהודית מהמעמד הבינוני. בגיל 17 נשר מבית הספר והתגייס לצי האמריקאי. בשנת 1958 נישא לתסריטאית ברברה טרנר, עמה הביא לעולם שתי בנות – קארי אן מורו והשחקנית ג'ניפר ג'ייסון לי. מורו וטרנר התגרשו לאחר שבע שנות נישואים ובשנת 1975 נישא מורו לגייל לסטר, ממנה נפרד זמן קצר לפני מותו. בעקבות גירושיו מאשתו הראשונה הסתכסך עם בתו ג’ניפר, אשר שינתה את שם משפחתה ללי על מנת שלא תהיה מזוהה עמו. תפקידו הקולנועי הראשון היה בסרט "זרע הפורענות", לאחר מכן הופיע לצד אלביס פרסלי בסרט קינג קריאול. בהמשך הופיע במספר סדרות טלוויזיה, בהן "בוננזה" ו"הבלתי משוחדים". ב-1962 שיחק בסרט סימארון. בשנת 1962 לוהק לתפקיד הראשי בסדרה "קרב!", סדרת דרמה אודות מלחמת העולם השנייה. תפקידו האחרון היה בסרט "אזור הדמדומים" משנת 1983, מורו נהרג בתאונה במהלך צילומי הסרט. מורו הופיע בחלק הראשון (מתוך ארבעה) של סרט הקולנוע אזור הדמדומים, אשר בוים על ידי ג'ון לנדיס. הוא גילם את דמותו של ביל קונור, אמריקאי גזען שנקלע למספר מקומות בתקופות שונות בהיסטוריה, בהם הוא חווה על בשרו את מצוקתם של בני המיעוטים השנואים עליו, כל פעם כאדם אחר - יהודי באירופה בתקופת השואה, קורבן לינץ' אפרו-אמריקאי ואזרח וייטנאמי במלחמת וייטנאם. החלק בהשתתפותו היה אמור להסתיים בכך שקונור מציל שני ילדים וייטנאמים מידי מסוק של הצבא האמריקאי. ב-23 ביולי 1982, פיצוץ שבוצע במהלך צילום סצנת החילוץ גרם להתרסקות המסוק על מורו ועל השחקנים אשר גילמו את שני הילדים, מיקה דין לה ורנה שין-יי צ'ן. שלושתם נהרגו במקום ושישה אנשים נוספים אשר ישבו בתוך המסוק נפצעו בתאונה. משפחתו של מורו, כמו גם משפחותיהם של דין לה ושין-יי צ'ן תבעו את מפיקי הסרט אך לבסוף הגיעו עמם להסדרי פיצוי מחוץ לכותלי בית המשפט. מורו נקבר בבית הקברות הילסייד ממוריאל פארק בלוס אנג'לס. אזור הדמדומים מדיה וקבצים בנושא ויק מורו בוויקישיתוף ויק מורו, במסד הנתונים הקולנועיים IMDb (באנגלית) ויק מורו, באתר AllMovie (באנגלית) ויק מורו, באתר Rotten Tomatoes (באנגלית) ויק מורו, במסד הנתונים הקולנועיים KinoPoisk (ברוסית) ויק מורו, באתר MusicBrainz (באנגלית) ויק מורו, באתר "Find a Grave" (באנגלית)
נייתן צ'פמן

נייתן צ'פמן הוא מפיק מוזיקלי אמריקאי אשר עובד בתחום מוזיקת הקאנטרי. הוא ידוע בעיקר מעבודותיו עם הזמרת האמריקאית טיילור סוויפט, לאחר שהפיק את אלבומיה Taylor Swift ,Fearless ,Speak Now ,Red ו-1989, כאשר Taylor Swift היה לאלבום הראשון שהפיק. צ'פמן הוא בוגר שנת 2001 של אוניברסיטת לי, ובנוסף, ציין כי עבד בצריף לפני עיסוקו כמפיק. בטקס פרסי גראמי ה-52 בשנת 2010, ובפרסי גראמי ה-58 בשנת 2016, זכה צ'פמן בפרס גראמי לאלבום השנה עבור עבודותיו כמפיק האלבומים Fearless ו-1989 של סוויפט. מבין האמנים האחרים איתם עבד צ'פמן נמנים מרטינה מק'ברייד, דה באנד פרי, גיפסי, פוינט אוף גרייס, קית' אורבן, קריסטל קית', שאניה טוויין, ליידי אנטבלום, אלקטרה מאסטיין וג'ימי ויין. בנוסף לעבודתו, צ'פמן הוא מוזיקאי בפני עצמו המנגן בגיטרה, בנג'ו ומנדולינה. נייתן צ'פמן, ברשת החברתית אקס (טוויטר) נייתן צ'פמן, ברשת החברתית אינסטגרם נייתן צ'פמן, באתר AllMusic (באנגלית) נייתן צ'פמן, באתר MusicBrainz (באנגלית) נייתן צ'פמן, באתר Discogs (באנגלית)
נגוע

נגוע הוא סרט ישראלי משנת 1983 בבימויו של עמוס גוטמן, אשר כתב את התסריט ביחד עם עדנה מזי"א. בסרט מככב יהונתן סגל. הסרט עוסק בנושאים אוטוביוגרפיים הקשורים בחייו של גוטמן. בשנת 1982 ביים גוטמן את הסרט הקצר "נגוע", ובשנת 1983 ביים גוטמן את "נגוע" הארוך (80 דקות). אין כל קשר בין שני הסרטים. את התסריט כתב גוטמן ביחד עם עדנה מזי"א ואת פסקול הסרט הלחין אריק רודיך. זהו הסרט הישראלי באורך מלא הראשון שעסק באופן רציני ברגשות, בכמיהות ובחיי המין של הומוסקסואלים בישראל, בסביבה עוינת לזהויותיהם. הסרט נפסל להקרנה ברשות השידור. הסרט מספר את סיפורו של רוֹבי (בגילומו של השחקן יהונתן סגל), צעיר הומוסקסואל אשר חי עם סבתו ועובד בחנות המכולת שלה. אמו נטשה אותו ועברה לגרמניה שם היא מנהלת מסעדה. עם אביו אין לו כמעט קשר. יש לו שתי אובססיות בחיים: לעשות את הסרט שיהיה הסרט העליז הראשון שזכה באוסקר וגברים. הוא מהגר זר בארצו ולא רק בגלל שמו אלא גם בגלל היותו דור שני לניצולי השואה. רובי חי כנמר בכלוב. ביום הוא עובד במכולת, מטייל בפארק ופוגש בחברים ובלילה הוא הולך לחפש זיונים בגן העצמאות, מקיים יחסי מין בשירותי מועדון ומביא לביתו שני מחבלים פלסטינים אשר עם אחד מהם הוא מקיים יחסי מין. סבתו של רובי קוראת מגזינים לנשים בגרמנית ומשחקת רמי לצלילי המוזיקה של שטראוס מעורבותה היחידה בחיי המדינה היא שהיא קוראת לערבים טרוריסטים. היא עצמה מתביישת ברובי. אביו של רובי הוא ניצול שואה בעל מבטא זר כבד המנסה להסביר לבנו שהנורמה היא משפחה עם אישה וילדים והומוסקסואלים מזדקנים לבד. באחת הסצנות האמיצות של הסרט רובי נתקל בחברו מימי התיכון (דורון רגב) ומוציא עליו את כל הזעם שלו, על הירידות ואיך חברו פחד לדבר איתו כדי שלא יצחקו עליו שהוא חבר של המתרומם. הסרט מסתיים בכך שרובי לא מצליח למצוא אף משקיע לסרטו והוא משלים עם היותו הומוסקסואל. הכותרת "נגוע" בשם הסרט מתייחסת לנטייה המינית הומוסקסואלית של הגיבור. הסרט מתאפיין באווירה פסימית מאוד, ומציג את ההומוסקסואליות של הגיבור באור מדכא ומייאש, כפי שמרמז אפילו השם "נגוע". אחד המונולוגים הבולטים בסרט נגוע הארוך שמופיע בתחילתו מובא על ידי גיבור הסרט, רובי. המונולוג מייצג את הקונפליקט שבין סרטיו של עמוס גוטמן אשר תיארו את חוויותיו האישיות והמדכאות, לבין דוברי הקהילה הגאה אשר ביקשו להתרכז בנקודות החיוביות של הקהילה הלהט"בית. בנוסף מתייחס המונולוג באירוניה לדרישות הגופים המשקיעים באותה תקופה, שתבעו קולנוע פוליטי. אם הסרט היה מטפל בבעיה חברתית או בעלת מודעות פוליטית. שיהיה חייל. שיהיה תושב עיירת פיתוח. שישרת על משחתת. שיהיה אלמנת מלחמה. שיחזור בתשובה. אבל אם אתה מוכרח שיהיה הומו – שיסבול. שלפחות לא ייהנה מזה. המדינה בוערת. אין זמן לחיטוט עצמי, יש מלחמה עכשיו, הקהל כאן לא יקבל את זה, יש קרובי משפחה מתים. למה שיזדהו איתי? אגודת ההומואים אפילו לא רוצה לשמוע על הסרטים שעשיתי. לא סרטים חיוביים, לא סרטים שמציגים באור הרצוי... למה סרט? בשביל האגו, להוכיח שאתה קיים, מדבר, שווה משהו. איפה אני בתוך כל זה? מה יגרום לכם לשלם... מה יגרום לכם לבכות? אני חי את זה (את ההומוסקסואליות). על מה הסרט? הסרט על מה שנשאר. נשאר רק הצורך הזה, לעשות את הסרט. על תפקידו בסרט זה, זכה יהונתן סגל בפרס השחקן הטוב ביותר בקולנוע, מטעם משרד המסחר והתעשייה. נגוע (סרט קצר) "נגוע", במסד הנתונים הקולנועיים IMDb (באנגלית) "נגוע", באתר AllMovie (באנגלית) "נגוע", באתר ספר הקולנוע הישראלי "נגוע", באתר אידיבי "נגוע", במסד הנתונים הקולנועיים KinoPoisk (ברוסית) "נגוע", במיזם "אישים" לתיעוד היצירה הישראלית רחל נאמן, ביקורת קולנוע – בעד ההזיה, כותרת ראשית, 21 בספטמבר 1983
הינו HS3KRK

הינו HS3KRK (באנגלית: Hino HS3KRK) הוא אוטובוס שיוצר על ידי יצרנית הרכב הכבד הינו מוטורס היפנית בין השנים 1998-1999. לדגם, השייך לסדרת הינו HS, יש 2 דלתות צדדיות והוא משרת כאוטובוס עירוני בסינגפור. מרכב האוטובוס נבנה באוסטרליה על ידי חברת "Volgren" והוא משמש גם את המרצדס O405. הינו HS3KRK הינו HS3KRK הינו HS3KRK - מבט לתוך האוטובוס הינו HS3KRK - מבט לתוך האוטובוס הינו HS3KRK - מבט לתא הנהג הינו בלו ריבון מדיה וקבצים בנושא הינו HS3KRK בוויקישיתוף הינו HS3KRK (5:59 דקות), יוטיוב הינו HS3KRK (7:30 דקות), יוטיוב הינו HS3KRK אתר flickr
כוח גריי

כוח גריי (שם מדעי: Varanus olivaceus) הוא מין של לטאת כוח האנדמי לאיי הפיליפינים ומצוי בסכנת הכחדה. אורכו של כוח זה עד 2 מ' ומשקלו 2.5-9 ק"ג. הוא בעל קשקשים אפורים כהים ועליו פסים אפורים בהירים. לכוח ראש מוארך, לסתות חזקות עם שיניים חדות ולשון מפוצלת והוא בעל טפרים ארוכים וחדים איתם הוא מטפס ביעילות. זנבו ארוך ועוזר לו להתאזן על העצים. הכוח מצוי רק ביערות הגשם והביצות של הפיליפינים. כוח זה ניזון בעיקר מפירות של צמחים מהסוג Pandanus. כמו כן הוא ניזון מחלזונות, סרטנים, חרקים גדולים, עכבישים, זוחלים קטנים יותר, ביצים וגוזלי ציפורים. כוח זה מצוי בסכנת הכחדה ונפגע מכריתת יערות. כיום הוא מצוי סביב 2,000 ק"מ בקירוב ביערות שונים במזרח הפיליפינים. הוא מצוי בכמה גני חיות כולל גן החיות אבילון ובשביה באזורים שונים בעולם. מדיה וקבצים בנושא כוח גריי בוויקישיתוף כוח גריי, באתר ITIS (באנגלית) כוח גריי, באתר NCBI (באנגלית) כוח גריי, באתר Animal Diversity Web (באנגלית) כוח גריי, בבסיס הנתונים ARKive (באנגלית) כוח גריי, באתר האנציקלופדיה של החיים (באנגלית) כוח גריי, באתר GBIF (באנגלית) כוח גריי באתר הרשימה האדומה של IUCN
מרמוסט שחור-טופר

מרמוסט שחור-טופר (שם מדעי: Callithrix penicillata) הוא מין של פרימט קטן מהסוג מרמוסט שבמשפחת המרמוסטיים החי באמריקה הדרומית ביערות ברזיל. אורך המרמוסט 19–22 ס"מ ומשקלו כ-350 גרם. הוא בעל כפות ידיים שחורות, חזה וראש שחורים ופנים בהירות עם כיסי לחיים גדולות. האוזניים שחורות ומצויצות, המצח לבן והשפתיים והאף ורודים. לקוף זנב שעיר ומפוספס בשחור והוא מטפס מומחה. הוא חי ביערות הלחים של ברזיל וניזון מפירות שונים ומזרעים בין הענפים. כמו כן הם ניזונים מחרקים קטנים וממוהל עצים. הם עצמם נטרפים על ידי עופות דורסים, נחשים וחתוליים שונים. להגנתם הם מסתמכים על להקה עירית שכוללת קופים ממינים דומים. מדיה וקבצים בנושא מרמוסט שחור-טופר בוויקישיתוף מרמוסט שחור-טופר, באתר ITIS (באנגלית) מרמוסט שחור-טופר, באתר NCBI (באנגלית) מרמוסט שחור-טופר, באתר Animal Diversity Web (באנגלית) מרמוסט שחור-טופר, באתר האנציקלופדיה של החיים (באנגלית) מרמוסט שחור-טופר, באתר GBIF (באנגלית) מרמוסט שחור-טופר באתר הרשימה האדומה של IUCN
שיחון

שׂיחוֹן הוא ספר יעץ הכולל קטעי שיחות מוכנים מראש (שאלות ותשובות) מתורגמים זה מול זה משפה לשפה. השיחון נועד לתיירים או אנשי שירות הבאים במגע עם אוכלוסיות דוברות שפה זרה. השיחות מסודרות לפי תחומי הידברות נפוצים (כגון במסעדה, בבית המלון, אצל הרופא, בתחנת הרכבת) ומיועדות לאפשר שיחה אינפורמטיבית בין דוברי שפות שונות. בנוסף כולל השיחון כללים לביטוי נכון של מילים בשפת היעד, הערות לגבי הדקדוק וכן התייחסויות לתרבות, נימוס ומנהגים מקובלים. השיחון נועד להיות כלי שימושי ולפיכך הוא קל-משקל וקל להתמצאות. השיחונים הראשונים הופיעו בימי הביניים נועדו לצליינים לארץ הקודש וכללו תרגום משפות אירופאיות עיקריות לעברית וליוונית במאה ה-15 החלו להופיע שיחונים לסוחרים. ב-1493–1496 הודפס השיחון האנגלי-צרפתי Good Boke to Lerne to Speke French.‏ על דרך המשי נפוצו שיחונים שכללו ביטויים נפוצים בשפת סכה (סקיטו־ח'ואטנזית) ובסנסקריט. שפות דניאל פרסקי, המדבר עברית - Spoken Hebrew,‏ 1921 - שיחון עברי-אנגלי ; גישה מקוונת שפות מודרניות - שיחונים וניבונים, דף שער בספרייה הלאומית White, Pamela; Bowman, John Stewart; Isserman, Maurice (2005), Exploration in the World of the Middle Ages, 500-1500, Discovery and Exploration Series, Infobase Publishing, ISBN 143810183X Medieval phrase book. c.1493 - 1496 Bibliography: "Useful Phrases for the Tourist" The Online Books Page